पाएं अपने शहर की ताज़ा ख़बरें और फ्री ई-पेपरडाउनलोड करें
नकली पुलिस वाला बनकर दो बदमाशों ने एक मास्क न पहनने का डर दिखाकर दो थाना क्षेत्र में लूटपाट की वारदातें कर डालीं। 2 बाइक और मोबाइल आरोपी लेकर भाग निकले लेकिन पुलिस की सक्रियता के चलते आरोपी भी पुलिस के हत्थे भी चढ़ गए। एक आरोपी मूलत: मुरैना का रहने वाला है। वह पहले भी वारदात कर चुका है लेकिन कोविड काल उसने लूटपाट के ढंग को बदला और पुलिस के वेश में लोगों को डराने, धमकाने और मारपीट जैसी वारदात कर लूटपाट की।
जिले के म्याना और सिरसी थाना क्षेत्र से आरोपियों ने 2 बाइक और मोबाइल लूटे थे। एसपी राजीव कुमार मिश्रा ने बताया कि जैसे ही जानकारी लगी तो तुरंत मैदान में बल उतार दिया। तकनीक का सहारा लेकर आरोपियों के ठिकाने तक पुलिस पहुंच गई।
पूरी वर्दी में था आरोपी
आरोपी ने 1 मई को सिरसी थाना क्षेत्र के ग्राम जमडेरा निवासी सुरेश बारेला उम्र 18 साल द्वारा सिरसी थाने में रिपोर्ट की थी। बताया कि 29 अप्रैल को वह अपने बैलों को लेकर खेत पर जा रहा था, तभी रास्ते में तारापुरा के पास बाइक पर एक खाकी वर्दी वाले व्यक्ति ने मुझे रोककर मेरे मास्क नहीं पहने होने पर मुझे दो थप्पड़ मारे और बोला कि मैं सिरसी थाने का सिपाही हूं और इतना कहकर उसने मुझसे मेरा मोबाइल और पर्स लिया और गाड़ी स्टार्ट कर वहां से भाग गया।
इसी 1 को म्याना थाना क्षेत्र के ग्राम लहरकोता निवासी इमरत सिंह सहरिया 22 साल के साथ ऊमरी, केदारनाथ, भदौरा तिराहे पर दो लोगों ने मुझे रोक जिसमें से एक आरोपी पुलिस की वर्दी पहने हुए था आरोपी ने लॉकडाउन में बाहर घूमने का बोलकर बाइक लूटी। आरोपी वर्दी में था इसलिए उस पर किसी ने कोई शक नहीं किया।
मैदान में उतारी टीम पहुंची ठिकाने तक
एसपी राजीव कुमार मिश्रा के संज्ञान में जैसे ही यह दोनों वारदात आई तो उन्होंने ऊमरी चौकी, म्याना और सिरसी थाने का बल आरोपियों की खोजबीन में जुटा दिया। वहीं सायबर सेल को भी सक्रिय किया। इसका असर यह हुआ कि आरोपियों की लोकेशन मिली।
पुलिस जैसे ही पहुंची तो आरोपी वर्दी पहने ही भागने लगा लेकिन उसे दबोचा गया। आरोपी ने अपना नाम सुनील तोमर निवासी ग्राम कश्मडा, तहसील पोरसा, जिला मुरैना का होना बताया। वहीं एक दूसरा साथी लखन अहिरवार रतनपुरा म्याना क्षेत्र का निकला। दोनों ने वारदात कबूली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn